Kinnitatud Räpina Aianduskooli direktori 22.08.2014 käskkirjaga nr 1-6/50

|  |  |  |  |  |  |  |
| --- | --- | --- | --- | --- | --- | --- |
| **RÄPINA AIANDUSKOOLI ÕPPEKAVA** | | | | | | |
| Õppekavarühm | | **Aiandus** | | | | |
| Õppekava nimetus | | **Maastikuehitaja (osakutse haljasalade hooldaja)** | | | | |
| *Landscape gardener (partial qualification groundskeeper)* | | | | |
| Õppekava kood EHISes | | **133337** | | | | |
| ESMAÕPPE ÕPPEKAVA | | | | | JÄTKUÕPPE ÕPPEKAVA | |
| **EKR 2** | **EKR 3** | **EKR 4 kutsekeskharidus** | **EKR 4** | **EKR 5** | **EKR 4** | **EKR 5** |
|  |  |  | **X** |  |  |  |
| Õppekava maht (EKAP): | | **45** | | | | |
| Õppekava koostamise alus: | | **Kutsestandard Maastikuehitaja, tase 4**  Kinnitatud Toiduainetööstuse ja Põllumajanduse Kutsenõukogu 29.05.2012 otsusega nr 16  **Kutseharidusstandard** Vastu võetud VV 26.08.2013 määrusega nr 130 | | | | |
| Õppekava õpiväljundid: | | Õpetusega taotletakse, et õpilane omandab teadmised, oskused ja hoiakud, mis on vajalikud tööks haljasalade hooldajana ning eeldused õpingute jätkamiseks ja elukestvaks õppeks.  Õppekava läbimisel õpilane   1. teeb iseseisvalt erinevaid maastikuehituslikke töid: planeerib ning valmistab ette külvi- ja istutuspinna, külvab ja istutab, märgib maha objekti, teeb ettevalmistustööd ning ladustab materjali objektil, teeb käsitsi või masinal mullatöid, rajab muru ja istutusalasid; 2. hooldustöödel: rohib, niidab, lõikab taimi, väetab, teeb taimekaitset vastavalt hooldusjuhendile; 3. tunneb aiakultuure ja nende kasvu mõjutavaid tegureid, teab ja rakendab aiakultuuride agrotehnoloogia põhialuseid, valib sobilikud viljelusmeetodid ja töövõtted; 4. tunneb puit- ja kivimaterjalide, geosünteetide, multšide ja erinevate servamaterjalide liigitust ja omadusi ning kasutab erinevaid materjale oma töös; 5. vastutab oma tööülesannete täitmise eest ning suudab töötada erinevates meeskondades, rakendab oma oskusi nii tavapärastes kui uudsetes töösituatsioonides; hoiab korras oma töökoha, järgib töös head tava ja kutse-eetikat; 6. käsitseb turvaliselt ning hooldab oma töös vajalikke masinaid ja seadmeid, lähtudes nende kasutusjuhenditest; 7. saavutab tööeesmärgid määratud aja jooksul, vastutab oma tööülesannete täitmise eest ja arendab oma tööalaseid oskusi, lähtub töös ettevõtlikkuse ja jätkusuutlikkuse põhimõttest, hindab ja analüüsib pidevalt oma teadmiste ja oskuste taset; 8. organiseerib iseseisvalt oma tööd ja kohandab enda käitumist vastavalt olukorrale; 9. juhindub keskkonna- ja ehitusnõuetest, suhtub austusega elusloodusesse, korraldab oma tegevuses jäätmekäitlust; 10. hindab tööga kaasnevaid ohufaktoreid ning võtab kasutusele abinõud nende maandamiseks, vajadusel annab õnnetusjuhtumi korral esmaabi, hoiab korras oma töökoha, järgib töös head tava ja kutse-eetikat; 11. kasutab arvutit tasemetel AO1-AO4 ja AO7. | | | | |
| **Õppekava rakendamine** Statsionaarne, mittestatsionaarne, koolipõhine, töökohapõhine õppevorm | | | | | | |
| **Nõuded õpingute alustamiseks** Õppima võib asuda põhiharidusega isik | | | | | | |
| **Nõuded õpingute lõpetamiseks** Õpingud loetakse lõpetatuks, kui õpilane on saavutanud õppekava õpiväljundid vähemalt lävendi tasemel. | | | | | | |
| **Õpingute läbimisel omandatav(ad)** | | | | | | |
| Kvalifikatsioon(id): | | Kutseeksami sooritamisel omandab õppija haljasalade hooldaja, tase 4 osakutse. | | | | |
| osakutse(d): | | Õppekava läbimisel täismahus omandatakse haljasalade hooldaja osakutse, tase 4. | | | | |
| **Õppekava struktuur**  **PÕHIÕPINGUTE MOODULID 39 EKAP-it** (nimetus, maht ja õpiväljundid):  **1. Sissejuhatus õpingutesse 2 EKAP**  Eesmärk: õpetusega taotletakse, et õpilane saab praktilise töö kogemuse ning ülevaate maastikuehitaja tööst ja tööandja ootustest tänapäeva maastikuehitajale ning oskab tegutseda tööõnnetuse korral.  Õpiväljundid:  Õpilane   1. mõistab eriala raames tehtavate tööde mitmekesisust, tööga kaasnevaid peamisi riske ja nende ennetamise võimalusi; 2. annab esmaabi oma pädevuse piires; 3. kasutab arvutit info leidmiseks ja kirjalike tööde vormistamiseks; 4. teeb juhendamisel lihtsamaid praktilisi töid haljasalade hooldamisega tegelevates ettevõtetes ja/või kooli praktikabaasis.   **2. Karjääri planeerimine ja ettevõtluse alused 6 EKAP**  Eesmärk: õpetusega taotletakse, et õpilane omandab oskused, teadmised ja pädevused enda karjääri planeerimiseks kaasaegses majandus-, ettevõtlus- ja töökeskkonnas, lähtudes elukestva õppe põhimõtetest.  Õpiväljundid:  Õpilane   1. mõistab oma vastutust teadlike otsuste langetamisel elukestvas karjääriplaneerimise protsessis; 2. mõistab majanduse olemust ja majanduskeskkonna toimimist; 3. mõistab oma rolli ettevõtluskeskkonnas; 4. mõistab oma õigusi ja kohustusi töökeskkonnas toimimisel; 5. käitub vastastikust suhtlemist toetaval viisil; 6. kasutab arvutit tööde vormistamisel.   **3. Muru rajamine ja hooldamine 9 EKAP**  Eesmärk: õpetusega taotletakse, et õpilane oskab projekti (tööjoonise) alusel rajada ja hooldada muru, kasutades selleks vajalikke materjale, tööriistu ja seadmeid.  Õpiväljundid:  Õpilane   1. tunneb muru rajamise ja hooldamise põhimõtteid, murutaimi, umbrohtusid, kasvupinnaseid.   Lähtudes projektist (tööjoonisest) ning järgides ohutus- ja keskkonnanõudeid:   1. toestab nõlvad; 2. rajab muru käsitsi või käsikülvikut kasutades; 3. paigaldab ja kastab siirdmuru; 4. hooldab muru käsitsi ja vastavat tehnikat kasutades; 5. kasutab erialast oskussõnavara eesti keeles, taimede nimetusi ladina keeles.   **4. Istutusalade rajamine ja hooldamine 16 EKAP**  Eesmärk: õpetusega taotletakse, et õpilane oskab projekti (tööjoonise) alusel rajada, taimestada ja hooldada eritüüpi istutusalasid, kasutades selleks vajalikke materjale, tööriistu ja seadmeid.  Õpiväljundid:  Õpilane   1. tunneb istutusalade rajamise põhimõtteid, aias ja haljasalal kasutatavaid taimi, umbrohtusid, taimekahjustajaid, kasvupinnaseid; 2. tunneb taimede paljunemist ja paljundamise meetodeid.   Lähtudes projektist (tööjoonisest) ning järgides ohutus- ja keskkonnanõudeid:   1. valmistab ette istutusalad; 2. rajab ja viimistleb istutusalasid; 3. hooldab istutusalasid; 4. kasutab erialast oskussõnavara eesti keeles, taimede nimetusi ladina keeles.   **5. Keskkonnahoid maastiku hooldamisel 6 EKAP**  Eesmärk: õpetusega taotletakse, et õpilane mõistab maastikuehituse seost keskkonnakaitsega ja oskab hooldada looduslikke ning poollooduslikke kooslusi, omades ülevaadet Eesti maastike kujunemisest, väärtusest ning orienteerub Eesti keskkonnaalastes õigusaktides.  Õpiväljundid:  Õpilane   1. tunneb ära kodumaiseid puittaimede ja rohttaimede liike ning seostab taimede otseseid ja kaudseid suhteid keskkonnaga; 2. mõistab maastikuehituse seost keskkonnakaitsega; 3. omab ülevaadet Eesti maastike kujunemisest ja väärtusest; 4. mõistab maastiku olemust, muutumist ja tähtsust; 5. mõistab maastikukaitse ja –hoolduse eesmärke; 6. mõistab loodusressursside kasutamist ja kaitset; 7. orienteerub Eesti keskkonnaalastes õigusaktides; 8. hooldab looduslikke ja poollooduslikke kooslusi.   **VALIKÕPINGUTE MOODULID 6 EKAP-it ja nende valimise võimalused** (nimetus ja maht):  Valikõpingute moodulid on valitud toetamaks põhiõpinguid ning on õpilasele kohustuslikud. Iga õpilane peab all toodud valikõpingute moodulite vahel valima vähemalt **6 EKAP**-i mahus valikmooduleid.  **Kutsestandardiga kehtestatud valikkompetentside moodulid**:  **6. Sisehaljastuse rajamine ja hooldamine 3 EKAP**  Eesmärk: õpetusega taotletakse, et õpilane oskab projekti (tööjoonise) alusel ja nõuetest lähtuvalt rajada, taimestada ning hooldada sisehaljastust, kasutades selleks vajalikke materjale, tööriistu ja seadmeid.  Õpiväljundid:  Õpilane   1. rajab sisehaljastuse, lähtudes projektist ning haljastuseks kasutatavate taimede kasvunõuetest; 2. hooldab sisehaljastust, lähtudes hoolduskavast.   **7. Masinate ja seadmete kasutamine ning hooldamine 4,5 EKAP**  Eesmärk: õpetusega taotletakse, et õpilane oskab ohutult kasutada ja hooldada maastikuehituses enamkasutatavaid masinaid ja seadmeid.  Õpiväljundid:  Õpilane   1. kasutab töö tegemiseks masinaid ja seadmeid; 2. hooldab töötegemiseks kasutatavaid masinaid, järgides kasutusjuhendit, ohutusnõudeid ja sisekorra eeskirja.   **8. Lokaalsete kuivendus- ja kastmissüsteemide paigaldamine ja hooldamine 3 EKAP**  Eesmärk: õpetusega taotletakse, et õpilane oskab töörühma liikmena projekti (tööjoonise) alusel ja ehitusnõuetest lähtuvalt paigaldada ning hooldada lokaalseid kuivendus- ja kastmissüsteeme ning juhtida sademe- ja pinnasevett.  Õpiväljundid:  Õpilane   1. iseloomustab lokaalseid kuivendus- ja kastmissüsteemide töö- ja hoolduspõhimõtteid 2. tunneb sademe- ja pinnasevete juhtimise ning kogumise seaduspärasusi ja põhimõtteid   Lähtudes projektist (tööjoonisest) ning järgides ohutus- ja keskkonnanõudeid:   1. juhib sademe- ja pinnaseveed soovitud suunas; 2. paigaldab töörühma liikmena lokaalse kuivendus- ja kastmissüsteemi; 3. hooldab ja seadistab lokaalset kastmissüsteemi.   **9. Aiaveekogude rajamine 3 EKAP**  Eesmärk: õpetusega taotletakse, et õpilane oskab rajada ja taimestada aiaveekogu, kasutades selleks vajalikke materjale ja seadmeid.  Õpiväljundid:  Õpilane   1. teab aiaveekogude rajamise põhimõtteid kasutatavaid materjale ja rajab veekogu meeskonnatööna lähtudes projektist (tööjoonisest) ning järgides ohutus- ja keskkonnanõudeid; 2. paigaldab tehnilised seadmed, v.a. elektritööd lähtudes projektist (tööjoonisest) ning järgides ohutus- ja keskkonnanõudeid; 3. tunneb ja istutab vee- ja kaldataimed ning süstematiseerib neid.   **10. Maastikuehituslike eelarvete ja hinnapakkumiste koostamine 1,5 EKAP**  Eesmärk: õpetusega taotletakse, et õpilane oskab koostada maastikuehituslikke eelarveid ja hinnapakkumisi, kasutades teabe loomiseks kaasaegseid infotehnoloogia rakendusi.  Õpiväljundid:  Õpilane   1. koostab maastikuehitusliku tüüplahendustega objekti eelarve; 2. koostab maastikuehitusliku objekti hinnapakkumise; 3. kasutab arvutit teabe leidmisel ja kirjalike tööde vormistamisel.   **Kooli poolt pakutavad valikõpingute moodulid:**  **11. Kalmistu ja kalmu kujundus 1,5 EKAP**  Eesmärk: õpetusega taotletakse, et õpilane omandab teadmised kalmistukultuurist ning oskab kalmu kujundada, lähtudes kalmistu kujundamise põhimõtetest ja rajada ning hooldada kalme lähtudes projektist (tööjoonisest).  Õpiväljundid:  Õpilane   1. omab ülevaadet Eesti kalmistukultuuri ajaloost; 2. mõistab kalmistute kujundamise põhimõtteid; 3. valib sobilikud materjalid ja taimed ning kujundab kalmu;   Lähtudes projektist (tööjoonisest) ning järgides ohutus- ja keskkonnanõudeid   1. rajab kalmu; 2. hooldab kalme.   **12. Eriotstarbelised istutusalad 4,5 EKAP**  Eesmärk: õpetusega taotletakse, et õpilane oskab projekti (tööjoonise) alusel rajada, taimestada ja hooldada eriotstarbelisi istutusalasid, kasutades selleks vajalikke materjale, tööriistu ja seadmeid.  Õpiväljundid:  Õpilane   1. selgitab eriotstarbeliste istutusalade (katusehaljastus, vertikaalhaljastus, rõdu- ja konteinerhaljastus, nõmmeaed, kruusaaed, turbaaed, kiviktaimla, kuivmüür) rajamise põhimõtteid, tunneb ära istutusalal kasutatavaid taimi, umbrohtusid, taimekahjustajaid, kasvupinnaseid; 2. tunneb eriotstarbeliste istutusalade rajamiseks kasutatavaid materjale; 3. valmistab ette, rajab ja viimistleb eriotstarbelisi istutusalasid; 4. hooldab eriotstarbelisi istutusalasid.   **13. Looduslikud ilutaimed 1,5 EKAP**  Eesmärk: õpetusega taotletakse, et õpilane tunneb ära ja eristab aianduses ja haljastuses kasutatavaid looduslikke ning looduskaitsealuseid rohtseid ilutaimi, süstematiseerib neid, kirjeldab nende nõudeid kasvukohale ja loob seoseid taimemorfoloogia ja kasvukohanõuete vahel.  Õpiväljundid:  Õpilane   1. tunneb ära ja liigitab looduslikke rohtseid ilutaimi, mõistab nende süstemaatikat, morfoloogiat, füsioloogiat ja fenoloogiat; 2. kirjeldab looduslike rohtsete ilutaimede kasvukohti, nõudeid ning levikut; 3. eristab looduskaitsealuseid rohtseid ilutaimi ja kirjeldab looduskaitse põhimõtteid.   **14. Taimekaitse 1,5 EKAP**  Eesmärk: õpetusega taotletakse, et õppija teab taimekaitsevahendite ja nende kasutamisega seotud õigusakte, eristab ja tunneb ära peamisi taimekahjustajaid ja nende kahjustuspilti, teostab oskuslikult taimekaitsetöid, kasutades ohutult asjakohaseid materjale, tööriistu, seadmeid ja masinaid.  Õpiväljundid:  Õpilane   1. teab taimekaitsevahendite ja nende kasutamisega seotud õigusakte; 2. eristab ja tunneb ära peamisi taimekahjustajaid ja nende kahjustuspilti; 3. arvestab kasutatavate taimekaitsevahendite kasutuskoguseid, 4. teostab taimekaitsetöid; 5. ladustab ja käitleb taimekaitsevahendeid ja nende pakendeid; 6. kasutab taimekaitsetööde tegemisel asjakohaseid isikukaitsevahendeid, tööriistu, masinaid ja seadmeid; 7. lähtub oma töös tööohutusnõuetest; 8. tunneb taimekaitsevahendite mürgisuse sümptomeid ja annab esmaabi oma pädevuse piires.   **15. Puittaimede hoolduslõikus 3 EKAP**  Eesmärk: õpetusega taotletakse, et õpilane teostab puittaimede hoolduslõikust lähtuvalt liigi omapärast, soodustades õitsemist, viljade kasvatamist ning parandades taime tervislikku seisundit.  Õpiväljundid:  Õpilane   1. määratleb puittaime liigi, valib sellest lähtuvalt lõikamisviisi, järgib lõikamisel ohutustehnikat; 2. teostab kujundus-, noorendus- ja hoolduslõikust lähtudes puittaimeliigist; 3. teostab vajadusel haavade ja tüvevigastuste ravi; 4. lõikab erinevatesse sordirühmadesse kuuluvaid roose ning liaane (sh viinapuud).   **16. Eridendroloogia 1,5 EKAP**  Eesmärk: õpetusega taotletakse, et õpilane tunneb ära ja eristab aianduses ja haljastuses kasutatavaid puittaimede liike, teab nende dekoratiivseid omadusi ning kasvunõudeid, oskab hooldada puittaimi.  Õpiväljundid:  Õpilane   1. tunneb ära ja liigitab puittaimede liike, sh roosisordirühmasid ja sorte, mõistab nende süstemaatikat, morfoloogiat, füsioloogiat, fenoloogiat; 2. määrab puittaimede liike võrse ja oksa ning kasvukuju järgi; 3. kirjeldab puittaimede dekoratiivseid omadusi ja kasvunõudeid; 4. hooldab puittaimi lähtudes puittaimeliigist. | | | | | | |
| **Spetsialiseerumised** (moodulite nimetus ja maht): puuduvad | | | | | | |
| **Õppekava kontaktisik** | | | | | | |
| ees- ja perenimi: | | Priit Karjane | | | | |
| ametikoht: | | Maastikuehituse eriala juhtõpetaja | | | | |
| telefon: | | 5627 1215 | | | | |
| e-post: | | Priit.karjane@aianduskool.ee | | | | |
| Märkused: Moodulite rakenduskavad asuvad kooli veebilehel www.aianduskool.ee/oppekavad | | | | | | |